text: Maskotterne Arvid og Alberte sætter fut i sønderjyske skoler
  26 september 2017 kl. 08.03
  Tirsdag formiddag sørger de to maskotter for sjov og ballade på to skoler i Aabenraa Kommune.
  Det bliver en ekstra god skoledag for børnene på Løjt Kirkeby Skole og Kongehøjskolen. For som en del af Sundhedsugerne i uge 39, 40 og 41 kommer de to maskotter fra Aktiv Året Rundt, Arvid og Alberte, på besøg.
  Maskotterne overrasker blandt andet børnene med en danseevent, hvor eleverne selv skal på gulvet og danse.
  Anders Flaskager, projektleder og lektor, Center for Sundhedsfremme: "Vores mål er ikke kun, at eleverne får sundere vaner. Det skal ske samtidig med, at børnene synes, at det er sjovt. "
  - Vores mål er ikke kun, at eleverne får sundere vaner. Det skal ske samtidig med, at børnene synes, at det er sjovt. Det er det, der giver den vedvarende effekt, siger projektleder og lektor ved Center for Sundhedsfremme, Anders Flaskager, i en pressemeddelelse.
  Får at dyrke det sjove og aktive får eleverne også udleveret en frisbee hver især, så de får masser af bevægelse på en sjov måde.
  Lærerne får også inspiration til aktiviteter med børnene – både i pauser og i timerne.
  På landsplan deltager 354.543 børn i Aktiv Året Rundt. Det svarer til godt to tredjedele af alle Danmarks skolebørn.
  